b'\n_START_ARTICLE_\nKobari\xc5\xa1ki muzej\n_START_PARAGRAPH_\nKobari\xc5\xa1ki muzej je zgodovinski muzej v Kobaridu (Slovenija), ki je bil ustanovljen leta 1990 z namenom ohranjenja, raziskovanja in predstavljanja prve svetovne vojne, \xc5\xa1e posebno so\xc5\xa1ke fronte._NEWLINE_Odprtje muzeja je bilo 20. oktobra 1990, ki se nahaja v prostorih nekdanjega Ma\xc5\xa1erovega kme\xc4\x8dkega dvorca. V muzeju je podrobno predstavljena 12. so\xc5\xa1ka bitka, imenovana tudi\xc2\xa0\xc2\xbb\xc4\x8dude\xc5\xbe pri Kobaridu\xc2\xab. Zbirka je postavljena v dvanajstih sobah, ki so razporejene v dveh nadstropjih. V muzeju je predstavljeno \xc5\xbeivljenje na boji\xc5\xa1\xc4\x8du in v zaledju._NEWLINE_Pred muzejem sta postavljena top in granata. Na hodniku v pritli\xc4\x8dju je nekaj spomenikov padlih avstro-ogrskih in italijanskih vojakov na so\xc5\xa1kem boji\xc5\xa1\xc4\x8du. V muzeju je predstavljena tudi maketa bli\xc5\xbenjih vrhov, na katerih so ozna\xc4\x8dene \xc5\xbei\xc4\x8dnice, pe\xc5\xa1poti, mulatjere in meja med Avstro-Ogrsko in Italijo. Lepo je predstavljena tudi kaverna, v kateri je vojak, ki pi\xc5\xa1e pismo svojemu o\xc4\x8detu. Predstavljene so tudi grozote prve svetovne vojne. V sobi z uniformami so uniforme razli\xc4\x8dnih narodov. Zanimivo je, da niso imeli vsi vojaki avstro-ogrske vojske enake uniforme. Tisti iz srbskega dela avstro-ogrske so imeli druga\xc4\x8dne uniforme kot tisti iz slovenskega obmo\xc4\x8dja._NEWLINE_Razstavljena je tudi ve\xc4\x8dja zbirka oro\xc5\xbeja; pi\xc5\xa1tole, pu\xc5\xa1ke, granate, idr. V muzeju se nahaja tudi multivizijska soba, kjer je na ogled kraj\xc5\xa1i film, ki predstavlja so\xc5\xa1ko fronto in bolj natan\xc4\x8dno opisuje dvanajsto so\xc5\xa1ko bitko.'